En nokså liten, bredt oval, blank skjoldbille, midtpartiet av pronotum og den midtre, opphøyde delen av dekkvingene svart. Den midtre delen av pronotum og dekkvinger er litt gjennomsiktig grønnlig hos levende eksemplarer, gulaktig hos døde. Antennene er trådformede og middels lange. Sett fra siden er den lavt kjegleformet. Kroppen er egentlig ganske normalt proporsjonert, med pronotum og dekkvingene er noe utvidet mot sidene slik at de helt dekker oversiden, både hodet og beina er skjult under dette skjoldet. Med utvidelsen blir kroppsformen oval, bredest litt foran midten av dekkvingene. Pronotum er rundet, dekkvingenes "skuldre" noe framskytende. Oversiden er ikke tydelig punktert.